Da indehaver af Carstens Dyrehandel i Reberbansgade i Aalborg, Kim Johansen, ville åbne sin forretning lørdag morgen, så han, at tyve havde smadret en rude og var brudt ind i hans butik. Tyvene var ikke stukket af med særlig meget, men til gengæld havde de valgt nogle kostbare ting. Ifølge Kim Johansen var tyvene forsvundet med to sjældne læderhalsbånd til hunde til en værdi af henholdsvis 1200 og 1800 kroner. Tyvene havde også taget en speciel madskål til en værdi af 1000 kroner - mens en anden madskål af samme type lå smadret på gulvet. - Det er rigtig ærgerligt. Det er meget specielle og sjældne ting, der er stjålet. Men jeg er ked af, at tyve bryder ind for så lidt, fortæller Kim Johansen til TV2/Nord. Nordjyllands Politi har anholdt to mænd, som mistænkes for at stå bag indbruddet. Det skal man nu undersøge.

Opsummering:
Natten til lørdag brød tyve ind i Carstens Dyrehandel i Aalborg. Udbyttet var dyre halsbånd.